recursal/SuperWikiNEXT-32B huggingface dataset:
***Conalia*** er en slekt av broddbiller.

Utseende
--------

Middelsstore (ca. 5 mm), slanke, brunlige broddbiller. Kroppen er kileformet og de utmerker seg ved at undersiden er mer hvelvet enn oversiden, ulikt de fleste andre biller. I profil virker de pukkelryggete. **Hodet** er stort og bredt med nokså små fasettøyne. Bak øynene er det skarpt innsnevret til en smal hals. Antennene er temmelig korte, 11-leddete, trådformede eller sagtakkede. **Brystskjoldet** (pronotum) er mye bredere enn langt, ved roten som oftest litt bredere enn dekkvingene. Det er sterkt rundet tilsmalnet framover og ser omtrent halvsirkelformet ut sett ovenfra. **Dekkvingene** er temmelig lange og smale, parallellsidige eller noe tilsmalnende bakover. Oversiden er temmelig flat, moderat glinsende, kledt med fine, nedliggende hår og ofte også flekker eller bånd av lyse skjell. Bakkroppsspissen er trukket ut til en lang, spiss pigg som rekker et godt stykke bak bakkanten av dekkvingene. **Beina** er forholdsvis lange, baklår og -legger er tykke og kraftige med tydelige sporer på leggene. For- og mellomføttene er fem-leddete, bakføttene fire-leddete.

Levevis
-------

De voksne billene spiser nektar og kan finnes ganske tallrikt på åpne blomster, særlig i skjermplantefamilien (Apiaceae) og kurvplantefamilien (Asteraceae), i solskinn. De er livlige og løper kvikt omkring, de flyr også godt og gjerne. Om de blir forstyrret, ruller de seg sammen og lar seg falle ned på bakken. Denne vanen har gitt dem navnet "tumbling flower beetles" på engelsk. Larvene lever i råtnende død ved, eller de minerer i stengelen på ulike urteaktige planter. Det er uvisst hva de faktisk spiser.

Utbredelse
----------

Slekten har en holarktisk utbredelse og er kjent fra Europa og Nord-Amerika.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Gruppen (infraorden) Cucujiformia
			* Overfamilien heteromerer, Tenebrionoidea
				+ Familien †Apotomouridae Bao *et al*. 2018
				+ Familien **broddbiller**, Mordellidae Latreille, 1802
					- Underfamilien Broddbiller, Mordellinae Latreille, 1802
						* Stammen Conaliini Ermisch, 1956 - ikke i Nord-Europa
							+ Slekten ***Conalia*** Mulsant & Rey, 1858
								- *Conalia baudii* Mulsant & Rey, 1858
								- *Conalia helva* (LeConte, 1862)
								- *Conalia melanops* Ray, 1946

Referanser
----------

1. ↑  «Artsdatabankens artsopplysninger». Artsdatabanken. 16. oktober 2020. Besøkt 16. oktober 2020.
2. ↑  «Artsdatabankens navneopplysninger med artstre». Artsdatabanken. 16. oktober 2020. Besøkt 16. oktober 2020.

Eksterne lenker
---------------

* *Artikkelen er ikke koblet til Wikidata*
**Nylig avdød:** Artikkelen handler om en person som døde nylig. Slike biografier kan bli hyppig endret og oppdatert. Les som vanlig Wikipedia med kritisk sans.

**Paul Denis** (ca. 1942–2024) var en haitisk politiker som var Haitis justisminister. 

Denis var i president Jean-Bertrand Aristides tid opposisjonspolitiker og senator. Dagen etter parlamentsvalget den 21. mai 2000 ble han arrestert og anklaget for ulovlig våpenbesittelse, men ble etterhvert løslatt.[]

Da Aristide dro i landflyktighet ble Denis innsatt som en av *de tres råd*, sammen med regjeringsministeren Leslie Voltaire og Haitis FN-representant Adama Guindo, som fikk som oppgave å forberede en overgangsregjering. Ved presidentvalget i 2006 var han kandidat for partiet Òganizasyon Pèp Kap Lité (OPL) og fikk 2,62 % av stemmene.

Senere ble Denis justisminister i René Prévals regjering. 

Denis ble straks etter jordskjelvet den 12. januar 2010 erklært omkommet, ettersom justisdepartementet ble fullstendig ødelagt og han var savnet. Men den 21. januar ble han berget fra et hull i bakken – han hadde forlatt departementet kort tid før jordskjelvet.

Han ble etterforsket i forbindelse med mordet på president Jovenel Moïse den 7. juli 2021, men ble klarert ut av sakn av dommer Walter Wesser Voltaire som ledet etterforskningen. 

Denis døde i Port-Salut den 11. mars 2024, i en alder av 81 år.

Referanser
----------

1. ↑  *Dreierrat soll Übergangsregierung vorbereiten* Süddeutsche Zeitung, 5. mars 2004
2. ↑  Haiti elections archive 2005 Arkivert 14. april 2011 hos Wayback Machine.
3. ↑  Alex Dupuy: *Haiti Election 2006 – A phyrric victory for René Préval?*. Latin American Perspectives, Iss. 148, Vol. 33, No. 3, S. 132-141
4. ↑  «Décès de l'ancien ministre Paul Denis». *lenational.org*. Le National. Besøkt 12. mars 2024.
***Falsorhipidius*** er en slekt av snyltebiller som skiller seg ganske mye fra andre biller når det gjelder utseende og levevis. De er blant de svært få billene som lever som parasittoider, det vil si at larvene utvikler seg på en vert som de til slutt dreper, i motsetning til ekte parasitter som ikke dreper verten sin.

Utseende
--------

Små (ca. 3 millimeter), avlange, brune snyltebiller. Hannene har trolig buskformede antenner (mangler hos typpeeksemplarene), hunnene er ukjente, men trolig larvelignende. Dekkvingene er ganske reduserte slik at hannene overflatisk kan minne om fluer. Hodet har svært store fasettøyne som dekker det meste av hodet.

Levevis
-------

Snyltebillene lever som parasitoider på andre insekter, det vil si at larvene utvikler seg på eller inne i en vert som de til slutt dreper. Dette i motsetning til såkalte ekte parasitter, som ikke dreper verten sin. Blant vertene finnes kakerlakker, treborende biller, bier og veps. De nyklekte larvene, som blir kalt planidium-larver, er små, langbeinte og kjappe. De kryper omkring til de finner en passende vert og hekter seg fast i denne, og forandrer seg deretter til en tykk, kortbent larve som spiser på verten.

Utbredelse
----------

Artene er beskrevet fra Vietnam og Bismarckarkipelet.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Gruppen (infraorden) Cucujiformia
			* Overfamilien heteromerer, Tenebrionoidea
				+ Familien **snyltebiller**, Ripiphoridae (=Rhipiphoridae)
					- Underfamilien **Ripidiinae** Gerstäcker, 1855
						* Stammen Ripidiini Gerstäcker, 1855
							+ Slekten ***Falsorhipidius*** Pic, 1947
								- *Falsorhipidius arcuaticornis* Pic, 1947
								- *Falsorhipidius lemkaminensis* Petersen, 1967

Referanser
----------

1. ↑  «Artsdatabankens artsopplysninger». Artsdatabanken. 24. oktober 2020. Besøkt 24. oktober 2020.
2. ↑  «Artsdatabankens navneopplysninger med artstre». Artsdatabanken. 24. oktober 2020. Besøkt 24. oktober 2020.
3. ↑  Petersen, B. 1967: A new species of *Falsorhipidius* Pic, with notes on the genus (Col. Rhipiphoridae). *Entomologiske meddelelser* 35: 327–332.

Eksterne lenker
---------------

* *Artikkelen er ikke koblet til Wikidata*
**Robin Hofset** (født 1991) er en norsk youtuber.

YouTube-kanalen han driver under kallenavnet «RobTheSir» dreier seg i det vesentlige om gaming. Per april 2024 har kanalen hans rundt 100 000 abonnenter og over 36 millioner visninger.

Youtuberen har en egen nettside sammen med youtuberen Rune «Broonstar» Løkås med navnet Gaminglivet der de selger merchandise.

I 2019 ble Robin nominert til prisutdelingen Gullsnutten under kategorien: årets gamer, sammen med youtuberne Christoffer «Kattekryp» Mathisen, Eirik «High Ground» og Sander Austad «Randulle» Dale.

Sammen med Victor Sotberg var Robin Hofset programleder for NRK Supers YouTube-satsning *NRK FlippKlipp* i 2019. I den forbindelse laget Hofset og Sotberg en sommerlåt med navnet «Bli inne» som fikk over to millioner visninger på musikktjenesten Spotify.

TV-opptredener
--------------

I 2021 var Hofset programleder sammen med Victoria Skau og Lilli Bendriss i programmet *Spøkelsesjegerne* på Discovery+.

I 2022 utgjorde Hofset og Sotberg et av lagene som konkurrerte mot hverandre i TV2-programmet *I fyr og flamme*.

I 2022 ble Hofset programleder for TV 2s programserie *TV 2 Bleep*, og ledet også programmene *Victor og Rob ser Forræder*, *Dusørjegerne – jakten på gullkofferten* og *Victor, Chris og Rob gamer* sammen med YouTube-profilene Christopher Robin Omdahl og Victor Sotberg.

I 2023 deltok Hofset i realityprogrammet *Forræder.*

Høsten 2023 deltok Hofset og Victor Sotberg i en episode av TV 2-programmet *Huskestue*.

I femte sesong av *Kompani Lauritzen*, som ble tilgjengeliggjort våren 2024, er Hofset kompanirekrutt 41.

Referanser
----------

1. ↑   Proff, Enhetsregisteret, «Robin Hofset - 5 roller i norsk næringsliv», besøkt 15. mars 2024[Hentet fra Wikidata]
2. ↑  «RobTheSir | NORSK GAMING!». *www.youtube.com*. Robin Hofset. Besøkt 14. mars 2024.
3. ↑  «Home – gaminglivet.no» **(engelsk)**. Besøkt 3. april 2024.
4. ↑  «Her er de nominerte til Gullsnutten 2019!». *NRK P3* **(norsk)**. 6. august 2019. Besøkt 3. april 2024.
5. ↑  «Bli inne – FlippKlipp sommerlåt 2019». 28. juni 2019. Besøkt 14. mars 2024 – via Spotify.
6. ↑  Dahl, Ingvill Dybfest (28. oktober 2021). «Jakter spøkelser på TV: – Fikk frysninger, gåsehud og hjertebank». *VG* **(norsk)**. Besøkt 14. mars 2024.
7. ↑  «Pressemelding: Her er deltakerne i «I fyr og flamme»». *kommunikasjon.ntb.no* **(norsk)**. TV 2. 9. juni 2022. Besøkt 14. mars 2024.
8. ↑  AS, TV 2 (30. juni 2022). «Nytt TV 2-program: – Tre idioter som skal ta over TV-bransjen». TV 2. Besøkt 14. mars 2024.
9. ↑  «Robin «Rob The Sir» Hofset». TV 2. 15. februar 2023. Besøkt 14. mars 2024.
10. ↑  «Disse skal delta i «Kompani Lauritzen»». *TV 2*. 11. januar 2024. Besøkt 14. mars 2024.
***Necrobinus*** er en slekt av maurbiller som stort sett er rovdyr. Disse slanke billene er gjerne brokete farget i rødt, gult og svart, og kroppen er dekket av lange, oppstående hår.

Utseende
--------

Middelsstore maurbiller, avlange, halvmatte, mørke, gjerne litt blyaktig metalliske skinnende. Kroppen har grove, utstående hår (ikke børster). Hodet er omtrent så bredt som brystskjoldet, vanligvis med små, utstående fasettøyne. Kjevene er ganske kraftige og fremoverrettede. Antennene er 11-leddete, tykkere mot spissen, av og til med en 3-6 leddet kølle. Brystskjoldet er omtrent så langt som bredt eller lengre enn bredt. Dekkvingene har tydelige skuldre og er mer eller mindre parallellsidige. Av og til dekker de ikke hele bakkroppen. De har mer eller mindre tydelige rekker av punktgroper. Beina er slanke, føttene består av 5 ledd, men det fjerde leddet er svært lite slik at det tilsynelatende bare er fire ledd (pseudotetramere føtter). Det andre og tredje leddet er tolappede.

Larvene er avlangt sylindriske, tynnskinnede og lyse (ofte rosa), ryggplatene på framkroppen og hodekapselen er tydelig mørkere. Kroppen er kledt med fine, oppstående hår, beina er ganske korte.

Levevis
-------

Disse artene lever oftest på tørt kjøtt, bein og hud fra virveldyr, det kan være at de hovedsakelig lever av andre insekter som kommer til dette.
De kan finnes på tørket kjøtt og fisk, og spiser også på inntørkede kadavere.

Utbredelse
----------

Slekten er for det meste utbredt i Sør-Europa og det sørlige Afrika og Madagaskar.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Gruppen (infraorden) Cucujiformia
			* Overfamilien Gnag- og maurbiller, Cleroidea
				+ Familien maurbiller, Cleridae
					- Underfamilien skinkebiller, Korynetinae Laporte de Castelnau, 1838
						* Slekten ***Necrobinus*** Reitter, 1894
							+ ?*Necrobinus anthracinus* Bedel, 1899
							+ *Necrobinus defunctorum* (Waltl, 1835)
							+ *Necrobinus inaequalis* (Pic, 1947)
							+ *Necrobinus madecassus* Pic, 1940

Referanser
----------

1. ↑  «Artsdatabankens artsopplysninger». Artsdatabanken. 10. oktober 2020. Besøkt 10. oktober 2020.
2. ↑  «Artsdatabankens navneopplysninger med artstre». Artsdatabanken. 10. oktober 2020. Besøkt 10. oktober 2020.
3. ↑  P. Bahillo de la Puebla og J.I. López-Colón (2003) Los *Necrobinus* Reitter, 1849 de la peninsula Ibérica (Coleoptera, Cleridae). *Heteropterus Revista de Entomologia* 3: 7-15.

Eksterne lenker
---------------

* *Artikkelen er ikke koblet til Wikidata*
**Huang Feihong** (tradisjonell kinesisk: 黃飛鴻; forenklet kinesisk: 黄飞鸿; jyutping: *Wong4 Fei1 Hung4*; hanyu pinyin: *Huáng Fēihóng*; født 9. juli 1847, Xiqiaoshan, Foshan, Guangdong, Qing-dynastiet, død 24. mai 1924, Guangzhou i Guangdong i Republikken Kina)) , født **Huáng Xixiáng** (黃錫祥), stilnavn **Dáyún** (達雲), var en kinesisk kampsportutøver, tradisjonell lege, akupunkturist og revolusjonær som ble folkehelt i en tid da Kina under Qing-dynastiet og begynnelsen av Republikken Kina var sterkt svekket og presset fra fremmede land, og som siden har blitt framstilt i en rekke tv-serier og filmer. Huáng var en ekspert i hung gastilen innenfor nanquan-gongfu, og den mest berømte utøveren av denne stilen i nyere tid. Derfor har hans familiebakgrunn også blitt nøye studert. 

Som lege trente og utøvet Huáng akupunktur og andre former for tradisjonell kinesisk medisin ved Po-chi-lam (寶芝林), hans private medisinklinikk i Foshan, hvor også et museum dedikert til Huáng har blitt bygd. Huángs mest berømte studenter inkluderte Wong Hon-hei (hans sønn), Lam Sai-wing, Leung Foon, Tang Fung, Wong Sai-wing og Ling Wan-kai. Sammen med andre kampsportmestre ble han også kjent som "tigger So," en av *Kantons ti tigere*.

Referanser
----------

1. ↑   Wikipedia på kinesisk[Hentet fra Wikidata]
2. ↑   ISBN-13 978-1-4421-3747-9[Hentet fra Wikidata]
3. ↑  On Hung Gar: History and Practice pg.79 Paperback: 310 pages Publisher: CreateSpace (13. april 2009) Language: English ISBN 978-1-4421-3747-9

|  |  |
| --- | --- |
| Oppslagsverk/autoritetsdata | WikiTree **·** VIAF **·** LCCN **·** ISNI
 |
«EDGE» har flere betydninger.
**Enhanced Data rates for GSM Evolution** (**EDGE**) er en oppgradering av GSM-nettet som gjør at overføringshastigheten av data øker sammenlignet med GPRS. Forskjellen mellom EDGE og GPRS er at i EDGE overføres flere data i hver tidsluke.

Hastigheten på EDGE er en stabil 250 kb/s, men har ofte en veldig høy ping på omkring 1–2 sekunder for hver 250kb/s.[*klargjør*]

EDGE ble bygget fra omkring år 2000 i Norge, og ble bygget med større flatedekning enn det senere UMTS fordi EDGE innebærer en oppgradering av programvare i GSM-nettet, som har lengre rekkevidde. I Norge har både Telenor og Telia Norge EDGE i det meste av sine nett per 1. januar 2005.

En mobiltelefon med støtte for EDGE som er i et område som er bygget ut med EDGE, kan for eksempel sende en MMS-melding eller andre data raskere enn om det ble sendt i GSM-nettet.

| * v
* d
* r
Generasjoner for trådløse kommunikasjonssystemer |
| --- |
| 1G | NMT **·** AMPS **·** Hicap **·** CDPD **·** Mobitex **·** DataTAC **·** TACS **·** ETACS |
| 2G | GSM **·** iDEN **·** D-AMPS **·** IS-95 **·** PDC **·** CSD **·** PHS **·** GPRS **·** HSCSD **·** WiDEN |
| 2.75G | EDGE/EGPRS **·** CDMA2000 (1xRTT) |
| 3G | UMTS (W-CDMA) **·** CDMA2000 (1xEV-DO/IS-856) **·** FOMA **·** TD-SCDMA **·** GAN/UMA |
| 3.5G | UMTS (HSDPA) **·** UMTS (HSUPA) **·** CDMA2000 (EV-DO Rev.A) |
| 3.75G | UMTS (HSPA+) **·** CDMA2000 (EV-DO Rev.B/3xRTT) |
| 4G | WiMAX **·** Flash-OFDM **·** LTE |
| 5G | NR (New Radio) |
En bruker har foreslått å slette denne siden. Siden vi setter pris på alle forsøk på å forbedre leksikonet, inviteres du til å gi uttrykk for dine synspunkter ved å følge denne lenken: **Wikipedia:Sletting/Ingrid Mikkelsen**.

Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet.**Ingrid Kristine Mikkelsen** (f. 1997)[] er en norsk radio- og podkastjournalist. Sammen med Maria Stavang driver hun podkasten *Vittig*, en av Norges mest hørte podkaster.[] I podkasten går hun under kallenavnet «vennen til Maria Stavang».

Mikkelsen er utdannet ergoterapeut fra NTNU, og jobber til daglig i Oslo kommune.

Referanser
----------

1. ↑  Mikkelsen, Ingrid Kristine; Wilnes, Anne Hansen (2002). «Meningsfull aktivitet i psykisk helsevern». *Bacheloroppgave*. Norges teknisk-naturvitenskapelige universitet, Fakultet for medisin og helsevitenskap, Institutt for nevromedisin og bevegelsesvitenskap.
2. ↑  «Det kan virke humørløst å si, men det blir for useriøst»Betalt abonnement kreves. Bergens Tidende. 1. februar 2024. Besøkt 14. april 2024.
| Medaljeoversikt |
| --- |
| Konkurrerte for Finland Finlands flagg |
| Orientering |
|  Seire sammenlagt i Verdenscupen: 0 |
| Verdenscupseire, enkeltløp: 0
(2 syvendeplasser)
*Per 27. oktober 2016* |
| Verdensmesterskap |
| Bronse | 2016 Sveriges flagg Strömstad-Tanum | Stafett |
| Europamesterskap |
| Gull | 2016 Tsjekkias flagg Jeseník | Stafett |
| Junior-VM |
| Bronse | 2010 Danmarks flagg Aalborg | Lang |

**Sari Anttonen** (født 15. november 1991) er en finsk orienteringsløper som representerer den finske orienteringsklubben Keuruun Kisailijat og det finske landslaget.

Anttonen fikk sitt internasjonale gjennombrudd i 2016. I mai ble hun europamester på stafett under EM i orientering i tsjekkiske Jeseník. Anttonen løp første etappe for det finske vinnerlaget som ellers bestod av Marika Teini og Merja Rantanen. Under VM i Strömstad-Tanum i Sverige tok det samme laget VM-bronse i stafett, bak vinnerlaget fra Russland og sølvvinnerne fra Danmark.

Eksterne lenker
---------------

* (en) Sari Anttonen – World of O Rediger på Wikidata
***Grouvellia*** er en slekt av glansbiller med kølleformede antenner. De fleste har en matt glans og mer eller mindre flat kroppsform. De voksne billene finner man ofte på blomster, larvene kan finnes i mange ulike habitater.

Utseende
--------

Små (gjerne 2,5-3 mm) biller, de fleste artene er forholdsvis brede og flate, men det finnes også noen som er avlange eller hvelvede, fargen er oftest mer eller mindre rødlig. Overflaten er kledt med fine, korte hår og har som oftest kraftig mikroskulptur og er derfor temmelig matt glinsende. **Hodet** er lite, kort og bredt, fasettøynene store, dekker hele hodets sider. Antennene er nokså korte, 11-leddete, med en tydelig, tre-leddet kølle ytterst. **Brystskjoldet** (pronotum) er ganske stort, omtrent så bredt som dekkvingene, jevnt tilsmalnet fremover. **Dekkvingene** er mer eller mindre parallellsidige, tvert avkuttet bak. **Beina** er korte og kraftige.

Utbredelse
----------

Slekten er utbredt i Sørøst-Asia.

Systematisk inndeling
---------------------

* Ordenen biller, Coleoptera
	+ Underordenen Polyphaga
		- Gruppen (infraorden) Cucujiformia
			* Overfamilien glans- og flatbiller, Cucujoidea
				+ Familien glansbiller, Nitidulidae
					- Underfamilien Epuraeinae - noen ganger slått sammen med Carpophilinae
						* stammen Epuraeini
							+ Slekten ***Grouvellia*** Kirejtshuk, 1984
								- *Grouvellia mirmidon* (Grouvelle, 1913)
								- *Grouvellia picea* (Reitter, 1873)

Referanser
----------

1. ↑  «Artsdatabankens artsopplysninger». Artsdatabanken. 15. oktober 2020. Besøkt 15. oktober 2020.

Eksterne lenker
---------------

* *Artikkelen er ikke koblet til Wikidata*
**St. Olavsormen** er en esker som ligger ved gården Eige i Eigersund kommune.

Denne tydelig åsryggen som bukter seg fra øst mot vest er opp mot 10 meter tykk og ca. 2 km lang. Åsen er blitt dannet av materialer avsatt i en smeltevannstunnel under isen mot slutten av siste istid. Smeltevannet som avsatte sedimentene i eskeren fløt under isdekket som dekket området. Vannet har gått i motbakke ca. en kilometer med en stigning på ca. 20 meter mot vest. 
I den nordlige enden er eskeren blitt gravd igjennom slik at det er mulig å se hva åsen består av. Eskeren består av steinmaterialer i alle størrelser fra store steinblokker, stein, grus, sand, silt og leire. En del av dette kan bli sett i den nordlige enden fordi den er blitt gravd i gjennom. Det meste av det fineste materialet er blitt vasket vekk der det er gravd.

Referanser
----------

1. 1 2 3   Naturbase, Naturbase-ID VV00000503, faktaark.naturbase.no, besøkt 6. mars 2021[Hentet fra Wikidata]
2. ↑   Common Database on Designated Areas, besøkt 26. juni 2021[Hentet fra Wikidata]
3. ↑  ; *Naturbase*; Naturbase-ID: VV00000503; besøksdato: 6. mars 2021.

|  |  |
| --- | --- |
| Oppslagsverk/autoritetsdata | Naturbase
 |
***Fifty-Fifty*** er en norsk drama og ungdomsfilm fra 1982 regissert og skrevet av Oddvar Bull Tuhus. Filmen handler om en gruppe tenåringer som danner et band. Etter avsluttet skolegang legger de ut på turné, men vilkårene for å oppnå suksess viser seg å være tøffe. Filmen er produsert av samme mannskap som filmen *1958* og regnes av enkelte som en slags oppfølger til denne. Disse to, samt *Hockeyfeber*, regnes som Tuhus' trilogi om østkantungdom på vei mot voksenlivet.

Filmen fikk hard medfart av kritikerne, men ble en moderat publikumssuksess.

Den har undertittelen "Verdens streiteste deal".

Handling
--------

En gjeng ungdommer drømmer om friheten de får når de blir voksne. Når de omsider er ferdig med skolen, oppdager de at friheten uteblir. Dermed blåser de liv i drømmen om å starte et band for så å legge ut på landeveien. I en nyervervet buss reiser de på turné, men vilkårene er tøffe. Med på turneen følger nemlig vokalisten Unni Liv, som raskt stjeler showet. De blir i tillegg utnyttet av den kyniske manageren. På vei mot toppen er det vanskelig å hoppe av. Det bygger opp til konflikt når det viser seg at de ulike medlemmene av bandet har helt forskjellige hensikter og mål med det de holder på med.

Om filmen
---------

### Anmelderne

Filmen fikk lunken mottakelse av kritikerne. *Aftenpostens* anmelder slaktet den og beskrev den som en likegyldig film med dårlige skuespillerprestasjoner. *VG* gav den terningkast tre.

### Publikum

Den ble en moderat publikumssuksess.

Rolleliste
----------

| Rolle | Skuespiller |
| --- | --- |
| Willy | Steinar Raaen |
| Basse | Rune Dybedahl |
| Gubben | Øyvind Janeschitz |
| Eva | Pia Borgli |
| Stein | Lasse Hafreager |
| Liv | Cecilie Holter |
| Johnny | Eldar Vågan |
| Ken | Ray Taylor |
| Manageren | Tore Torell |
| Unni Lie | Mari Bjørgan |
|  | Bent Bredesen |
|  | Tore Brovold |
|  | Gunhild Bugge |
|  | Jonas Fjeld |
|  | Terje Hagen |
|  | Ingar Helgesen |
|  | Alf Kramer |
|  | Vibeke Krefting |
|  | Erik Ølness |
|  | Jan Otnes |
|  | Arnulf Paulsen |
|  | Arild Stenberg |
|  | Ivar Westby |
|  | Roar Westerås |
|  | Jan Georg Uberg |

Referanser
----------

1. ↑  SNL
2. ↑  Aftenposten morgen – Færre norske filmer (11.9.1982, s.6) «Oddvar Bull Tuhus-filmen «Fifly-fifty» gjorde ingen kritiker glad ...»
3. ↑  Aftenposten morgen – Bånn i bøtta (14.8.1982, s.16)
4. ↑  Reed, Liv Herstad (14. april 2019). «Tannløst om popmusikk». *VG*.
5. ↑  Aftenposten aften – Første norske idrettsfilm på 30 år (7. oktober 1983, s.3)

Eksterne lenker
---------------

* (en) *50/50* på Internet Movie Database Rediger på Wikidata

* (no) *50/50* i Nasjonalbibliotekets filmografi Rediger på Wikidata

* (no) *50/50* hos Filmfront Rediger på Wikidata

* (no) *50/50* på NRK TV Rediger på Wikidata

* (en) *50/50* på AllMovie Rediger på Wikidata
**Ronald John Allen** (16. desember 1930  – 18.  juni 1991) var en engelsk karakterskuespiller som ble såpeoperastjerne.

Biografi
--------

Allen ble født i Reading, Berkshire. Han studerte ved Leighton Park School i Reading og ble utdannet ved Royal Academy of Dramatic Art (RADA) i London, der han vant John Gielgud Stipend. Han jobbet i Repertory Theatre og hadde en sesong på Old Vic i London. Allen har også dukket opp i flere filmer, inkludert *A Night to Remember* (1958) om «Titanic»s forlis.  Spionasjefilmen *A Circle of Deception* (1960), de britiske skrekkfilmene *The Projected Man* (1966) og *The Fiend* (1972). Krigsfilmen *Hell Boats* (1970), og en svart komedie *Eat the Rich* (1987).

Etter roller i BBC-såper *Compact* (1963-64) og *United!* (1966-67) kom den rollen han huskes best for, *Crossroads* (1969-85). Allen spilte David Hunter, som var aksjonær i Crossroads Motel med Meg Mortimer, Tish Hope og Bernard Booth. Han har også to ganger dukket opp som en ledende aktør i science fiction-programmet 'Doctor Who *i historiene* The Dominators *(1968) og* The Ambassadors of Death *(1970).*

Andre roller på TV er *The Adventures of Robin Hood* (1957),*Man* (1960, 1961), *Bergerac* (1990) og *The Avengers* (1964).

Personlige liv
--------------

Allen bodde i mange år sammen med skuespilleren Brian Hankins, som også dukket opp i *Crossroads*. Han var også svært nær venn med sin medspiller og på -skjermen-kone, Sue Lloyd. Da britiske medier begynte å trenge inn i deres private liv, gjorde de det kjent at de var et par. Etter Allen ble fortalt at hans kreft var dødelig, giftet de seg. Han døde tre måneder senere, 60 år gammel. Sue Lloyd døde tjue år senere, i 2011, også av kreft.

Film
----

* *A Night to Remember* (1958) - Mr. Clarke
* *A Circle of Deception*(1960) - Jim Abelson
* *Cleopatra* (1963) - Mindre Rolle (ukreditert)
* *The Projected Man* (1966) - Dr. Chris Mitchel
* *Hell  Boats* (1970) - Comdr. Ashurst, R.N.
* *The Fiend*(1972) - Paul
* *The  Supergrass* (1985) - Sjef Robertson
* *Eat The Rich* (1987) - Cmdr. Fortune

Referanser
----------

1. 1 2   Autorités BnF, BNF-ID 141492113[Hentet fra Wikidata]
2. 1 2   Find a Grave, Find a Grave-ID 13642711, besøkt 9. oktober 2017[Hentet fra Wikidata]
3. 1 2   Internet Broadway Database, Internet Broadway Database person-ID 80786, besøkt 9. oktober 2017[Hentet fra Wikidata]
4. ↑   www.rada.ac.uk[Hentet fra Wikidata]
5. ↑  "Ronald Allen Trbute Side".

Eksterne lenker
---------------

* (en) Ronald Allen på Internet Movie Database Rediger på Wikidata

* (sv) Ronald Allen i Svensk Filmdatabas Rediger på Wikidata

* (da) Ronald Allen på Filmdatabasen Rediger på Wikidata

* (fr) Ronald Allen på Allociné Rediger på Wikidata

* (en) Ronald Allen på AllMovie Rediger på Wikidata

* (en) Ronald Allen hos The Movie Database Rediger på Wikidata

* (en) Ronald Allen hos Internet Broadway Database Rediger på Wikidata
* (en) Ronald Allen hos Find a Grave

|  |  |
| --- | --- |
| Oppslagsverk/autoritetsdata | Prabook **·** VIAF **·** LCCN **·** ISNI **·** BNF **·** BNF (data) **·** SUDOC **·** ICCU
 |
**Albula** (tysk) eller **Alvra** (retoromansk) er en region i den sveitsiske kantonen Graubünden.

Regionen omfatter i hovedsak de to dalførene **Albulatal/Val d'Alvra',** som elven *Albula/Alvra* flyter gjennom, og **Oberhalbstein/Surses** hvor også elven *Julia/Gelgia* flyter. Der Julia renner ut i Albula ligger regionens hovedsted Tiefencastel.

Språk
-----

Hele regionen var bebodd av retoromanere fram til senmiddelalderen da Schmitten ble tyskspråklig og Bivio ble italiensk-retoromansk tospråklig. I de øvrige delene av området fortsatte det retoromanske formspråket *surmiran* å herske fram til slutten av 1800-tallet da tysk begynte å få større inntog, fremfor alt i den nordlige delen, Albulatal, hvor i dag et stort flertall er tysktalende. I den sørlige delen, Surses, økte tysk sterkt først på slutten av 1900-tallet, men majoriteten benytter fortsatt retoromansk.

Religion
--------

Ved reformasjonen tilsluttet kirkene i Bergün og Filisur reformerte læren, Bivio ble reformert-katolsk dobbel-konfesjonelle, mens de andre menighetene forble katolske.

Inndeling
---------

I 2016 gjennomførte kantonen en inndelingsreform, da distrikter og kretser ble avskaffet og erstattet av regioner. Region Albula erstattet det tidligere distriktet med samme navn, bortsett fra kommunen Mutten, som ble overført til regionen Viamala.

På det meste fantes det 25 kommuner i området og de fleste var veldig små med bare et par hundre innbyggere. Antallet har blitt kraftig redusert og pr. 2020 er seks kommuner.

Regionen består av disse 6 kommunene:

| Våpen | Navn | Innbyggere31. desember 2018 | Areali km²  |
| --- | --- | --- | --- |
| Albula/AlvraAlbula/Alvra | **Albula/Alvra** | 1 310 | 93,93 |
| Bergün FilisurBergün Filisur | Bergün Filisur | 905 | 190,14 |
| Lantsch/LenzLantsch/Lenz | Lantsch/Lenz | 535 | 21,81 |
| SchmittenSchmitten | Schmitten (GR) | 234 | 11,35 |
| SursesSurses | Surses | 2 356 | 323,77 |
| Vaz/ObervazVaz/Obervaz | Vaz/Obervaz | 2 780 | 42,51 |

Referanser
----------

1. ↑  «Ständige Wohnbevölkerung nach Alter, Kanton, Bezirk und Gemeinde, 2010-2022 - 2010-2022» **(tysk)**. Den føderale statistikknevnden. 24. august 2023. Besøkt 29. mars 2024.
2. ↑  «Ständige und nichtständige Wohnbevölkerung nach institutionellen Gliederungen, Geburtsort und Staatsangehörigkeit» **(tysk)**. Bundesamt für Statistik. 27. august 2019.
3. ↑  
Arealstatistik Standard – Gemeinden nach vier Hauptbereichen (15.12.2017) des Bundesamts für Statistik BFS
**Edvard Isak Hambro Bull** (født 30. juni 1845 i Bergen, død 5. juni 1925 i Oslo) var en norsk lege, forfatter, styreformann i Nationaltheatret og kvinnesaksforkjemper.

Karriere
--------

Han praktiserte som huslege i Christiania med pasienter fra byens overklasse og kunstnermiljø. Han var teaterlege ved Christiania Theater fra 1889, deretter fra 1899 til sin død i 1925 teaterlege ved Nationaltheatret. Han var også styremedlem ved Nationaltheatret fra starten og styreformann 1908–1911. Han var lege for Henrik Ibsen de siste årene av Ibsens liv og utgav *Ibsens tre sidste leveaar*. Han publiserte en rekke arbeider om medisinens nye problemer, og var formann i Det norske medicinske Selskab 1891–1892.

Han var medstifter av Norsk Kvinnesaksforening i 1884, var styremedlem i foreningen det meste av perioden 1887–1896 og ble utnevnt til æresmedlem i foreningen i 1924.

Han utgav reiseskildringene *Breve fra en ældre herre* (1900), *Fra Alperne og Provence* (1901), *Over lave og høie Fjelde* (1907) og *Reisebreve* (1911).

Familie
-------

Han var sønnesønn av høyesterettsjustitiarius Georg Jacob Bull, og var far til litteraturhistorikeren Francis Bull og historiker og utenriksminister Edvard Bull d.e.. Han var oldefar til kvinnehistoriker Ida Bull.

Referanser
----------

1. 1 2   Norsk biografisk leksikon, Norsk biografisk leksikon ID Edvard\_Bull\_-\_2, besøkt 9. oktober 2017[Hentet fra Wikidata]
2. ↑  «Edvard Isak Hambro Bull». *Henrik Ibsens skrifter*. Universitetet i Oslo.
3. 1 2  (no) «Edvard Bull (1845–1925)» i *Store norske leksikon*
4. ↑  «Indbydelse til at indtræde i Norsk Kvindesags-Forening stiftet den 28de Juni 1884», *Bergens Tidende*, 18. november 1884
5. ↑  *Nylænde* 1925 s. 40
6. ↑  Bull i SNL

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Historisk befolkningsregister **·** BIBSYS **·** Geni **·** VIAF **·** ISNI **·** LIBRIS
 |
Kart over Polen og omgivelser 1938

**Den polske korridor** var tilnavnet brukt om det smale polske landområdet som strakk seg opp til Østersjøen og skilte fristaden Danzig og Østpreussen fra Det tyske rike i mellomkrigstiden.

Området tilhørte Polen ettersom det ble tilkjent det da landet gjenvant sin selvstendighet etter første verdenskrig som et resultat av Versaillestraktaten.

Dette område var Polens forbindelse til havet i perioden 1919–1939. Samtidig var «korridoren» en av de utløsende årsakene til andre verdenskrig. Tysklands krav på jernbaneforbindelse og en «ekstraterritoriell motorvei» mellom Østpreussen og de øvrige delene av Det tyske rike skulle avstås av Polen. 

Polskspråklighet i 1912
Da korridoren ble til var befolkningen blandet. Men de fleste av kommunene var overveiende polsktalende (eventuelt med mange kasjuber som talte et slavisk språk tett opp mot polsk).[]

Etterhvert ble den tyske befolkningsandelen mindre, noe som primært skyldtes tysk fraflytning, men også noe polsk tilflytting.[] Befolkningen i Den polske korridor bestod i 1930 av ca. to millioner mennesker, hvorav 78 % var polakker eller kasjuber, 19 % tyskere, og 3 % jøder.[] Den tyske og jødiske minoritet bodde fortrinnsvis i byene og utgjorde de fleste av de beskjeftigede i industri og håndverk. Rundt 94 % av befolkningen var katolsk. Det var også små protestantiske og jødiske minoriteter. Særlig i Toruń (Thorn) var befolkningen blandet både etnisk, språklig og konfesjonelt. Der var det tyskspråklige segmentet i flertall (tyskere, tyskspråklige jøder). I Zempelburg utgjorde jødene flertallet.

I årene 1944 til 1947 ble den tyske befolkning fordrevet fra den tidligere tyske korridor, slik at den etterpå var nesten utelukkende polsk og kasjubisk befolket.

Litteratur
----------

* Helmuth Fechner: *Deutschland und Polen*, Holzner Verlag, Würzburg 1964
* Leszek Belzyt: *Sprachliche Minderheiten im preußischen Staat 1815–1914*. Marburg 1998, ISBN 387969267X
* Richard Blanke: *Orphans of Versailles: The Germans in Western Poland 1918-1939*, University of Kentucky Press, 1993, ISBN 0-8131-1803-4

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** GND
 |

Portal: Andre verdenskrig
***Dasho* Penjore** er bhutansk økonom som siden desember 2015 har vært sentralbanksjef for Bhutans sentralbank (RMA - Royal Monetary Authority of Bhutan).

Penjore har en mastergrad i samfunnsøkonomi fra Northeastern University i Boston i USA. Han begynte å jobbe i sentralbanken i 1987, og var fra 2003 til 2006 viseadministrerende direktør. I 2006 ble han sjefskammerherre for kong Jigme Khesar Namgyel Wangchuck, og i 2008 fikk han tittelen *Dasho*, sammen med den røde kabneyen, for sin tjeneste for landet. 

Da tidligere sentralbanksjef Daw Tenzins femårsperiode utløp i 2005 ble Penjore utnevnt til ny sentralbanksjef. Han gikk da fra stillingen som direktør for Bhutans nasjonale pensjonsfond. I 2020 ble han utnevnt for en ny femårsperiode.

Utmerkelser
-----------

* 2008: *Dasho*
* 2017: Druk Thuksey-ordenen

Referanser
----------

1. ↑  RMA.org - *Chairman Dasho Penjore* Arkivert 28. juni 2022 hos Wayback Machine. besøkt 15. juni 2022.
2. ↑  The Butanese - *Upcoming vacancies for RMA Governor, 4 Ambassadors and 7 secretaries*, besøkt 15. juni 2022.

Eksterne lenker
---------------

* Presentasjon hos sentralbanken Arkivert 28. juni 2022 hos Wayback Machine.
**Morelia** er hovedstaden i delstaten Michoacán i Mexico, nordvest for hovedstaden Mexico by. Innbyggertallet var 608 049 i 2005 (Segundo Conteo de Población y Vivienda). Metro, 735 624. Universidad Michoacana de San Nicolás de Hidalgo, grunnlagt i 1551, er et av Amerikas eldste universiteter (for eksempel eldre enn USAs eldste barneskole). Byen ligger i over 1 921 meters høyde, og nyter et behagelig klima.
  

Katedralen

Historie
--------

Morelia ble grunnlagt i 1541 av conquistadoren Antonio de Mendoza under navnet **Valladolid**, hans fødeby i Spania. Som sentrum i det rike og vakre Michoacán ble byen et viktig sentrum i Ny-Spania, det spanske riket i Mexico, med byggingen av utallige kirker, klostre, en stor katedral og en viktig akvedukt. I 1783 ble den meksikanske frihetshelten Jose Maria Morelos y Pavón født i Valladolid. Etter Mexicos selvstendighet ble derfor byen oppkalt etter ham, og fikk navnet Morelia.

Avenida Madero.

Bylandskap i Morelia
--------------------

Morelia er en av de vakreste av Mexicos mange kolonibyer, og 150 kvartaler av sentrum, som tilsvarer byens totale utbredelse i kolonitiden, er oppført på UNESCOs liste over verdensarven. Nesten alle husene og kirkene er oppført i en spesiell rød sandstein. Katedralen i Morelia er oppført i meksikansk barokkstil, og har et rikt interiør, og det finnes også en rekke andre kirker. Mest spesiell er muligens Santuario de Guadalupe, med et fargestrålende interiør i folkelig rokokkostil. Akvedukten fra kolonitiden preger mye av byen. En storslagen akvedukt ble også bygd i kolonitiden for å sikre vannforsyningen til byen.

Byens sentrum er zócalo, stortorget, omgitt av katedralen og av de mange palassene fra kolonitiden, samt søylerekker med elegante kafeer. Den krysses av hovedgata Avenida Madero.

Referanser
----------

1. ↑  .

Eksterne lenker
---------------

* Offisielt nettsted Rediger på Wikidata

* (en) Morelia – kategori av bilder, video eller lyd på Commons Rediger på Wikidata

  


| * v
* d
* r
Mexicos delstatshovedsteder |
| --- |
| 
* Aguascalientes
* Chetumal
* Chihuahua
* Chilpancingo de los Bravo
* Ciudad Victoria
* Colima
* Cuernavaca
* Culiacán Rosales
* Guadalajara
* Guanajuato
* Hermosillo
* Mérida
* Mexicali
* Monterrey
* Morelia
* La Paz
* Oaxaca de Juárez
* Pachuca de Soto
* Puebla de Zaragoza
* Saltillo
* San Francisco de Campeche
* San Luis Potosí
* Santiago de Querétaro
* Tepic
* Tlaxcala de Xicohténcatl
* Toluca de Lerdo
* Tuxtla Gutiérrez
* Victoria de Durango
* Villahermosa
* Xalapa de Enríquez
* Zacatecas

 | Mexicos flagg |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** GND **·** LCCN **·** BNF **·** BNF (data) **·** GeoNames **·** MusicBrainz
 |
Foto: Arne Widding (2018) 
**TV-tårnet i Harstad** er et 63 meters høyt tårn på toppen av Samaåsen i Harstad. Tårnet er bygd i 1965. Betongtårnet er 39,5 m høyt og veier ca. 370 tonn. Foten av tårnet er 183 m.o.h. Oppå tårnet (betongdelen) står det en fagverksmast som er 22 m høy. Til sammen med betongtårn og mast er den totale høyde 61,5m. Toppen av TV-tårnet rager derfor hele 246 meter over havet.

Lyssetting i mørketiden
-----------------------

Hvert år siden 2006 har tårnet blitt lyst opp i fra månedsskiftet november/desember, og lyser til ca. midt i januar. Dette er en del av jule- og mørketidsbelysningen i Harstad. Lyssettingen av TV-tårnet er et spleiselag hvor både bedrifter og privatpersoner bidrar. Det er Marios Musikk / Sound1.no v/Jan Santocono som startet dette prosjektet i 2006.

Referanser
----------

1. ↑  «TV-Tårnet». *nordkraftfiber.no* **(norsk)**. Nordkraft Fiber. 15. juni 2021. Besøkt 21. desember 2023. «For 17. året på rad skal TV-Tårnet lyse opp Harstad by. Vi har satt opp et webkamera som strømmer TV-Tårnet helt frem til lysene slukkes.»
2. ↑  «Sammen lyser vi opp Harstad». *bakgaarden.no* **(norsk)**. Bakgaarden. Besøkt 21. desember 2023. «TV-tårnet på Samaåsen i Harstad ble første gang opplyst i 2006 av Jan Santocono på Marios Musikk / Sound1.com»

Eksterne lenker
---------------

* (no) Harstad-tårnet (SSH10) på lovest.no
* (no) TV-tårnet på telltur.no
* (no) TV-tårnet på ut.no

|  |  |
| --- | --- |
| Oppslagsverk/autoritetsdata | UT.no
 |
**Tor Guttu** (født 30. november 1937) er en norsk språkviter og riksmålsmann. Han er emeritert førsteamanuensis i nordisk språkvitenskap ved Universitetet i Oslo og har også vært bestyrer for Institutt for nordistikk og litteraturvitenskap. Videre er han redaktør for flere norske ordbøker utgitt av Kunnskapsforlaget; bl.a. var han redaktør for *Norsk ordbok*, *Norsk rettskrivning*, *Norsk rimordbok* og *Riksmålsordlisten*. Han var hovedredaktør for *Det Norske Akademis ordbok* frem til sommeren 2021. Guttu var 1. viseformann i Riksmålsforbundet fra 1990 til 2012. Han ble innvalgt i Det Norske Akademi i 1977 og ble medlem av presidiet i 1983. I 1994 fikk han Det historisk-filosofiske fakultets formidlingspris. Guttu var medlem av Norsk språkråd, som representant for Riksmålsforbundet, fra 1980 til Norsk språkråd ble nedlagt i 2005. Per Egil Hegge har i 2009 uttalt at han er «Norges ledende leksikograf og ordbokredaktør.»

Guttu ble cand. philol. i 1964 med nordisk språklig hovedfag og tysk og musikk mellomfag. Han ble 1. januar 1965 ansatt i Det norske litterære ordboksverk, som i 1972 ble Avdeling for bokmål da Norsk leksikografisk institutt ble opprettet ved Universitetet i Oslo. Instituttet ble i 1989 innlemmet i Institutt for nordistikk og litteraturvitenskap. Guttu gikk av med pensjon 1. januar 2006. Han ble i 2014 tildelt kongens fortjenestemedalje i gull, og er æresmedlem i Riksmålsforbundet.[]

Skøyteløper
-----------

Guttu var også en habil skøyteløper på slutten av 1950-årene og begynnelsen på 1960-årene, der han representerte Nordstrand IF. Han deltok i Allround-VM 1961 i Göteborg i Sverige hvor han ble nummer 24 av 42 påmeldte deltagere.

### Personlige rekorder

| Distanse | Tid | Dato | Sted |
| --- | --- | --- | --- |
| 500 m | 43,4 | 29. januar 1963 | Hønefoss |
| 1 000 m | 1.35,4 | 14. februar 1964 | Nordstrand |
| 1 500 m | 2.13,8 | 3. mars 1963 | Gjøvik |
| 3 000 m | 4.48,2 | 2. mars 1963 | Gjøvik |
| 5 000 m | 8.15,0 | 13. mars 1963 | Notodden |
| 10 000 m | 16.59,5 | 3. mars 1963 | Gjøvik |

Referanser
----------

1. ↑   SpeedSkatingStats, SpeedSkatingStats skøyteløper ID 1937113001, besøkt 6. mai 2022[Hentet fra Wikidata]
2. ↑  Per Egil Hegge (30. januar 2009). «Forsinket og forfeilet nekrolog». Aftenposten. Arkivert fra originalen (papir, nett) 16. februar 2009. Besøkt 16. februar 2009. «Spikeren i kisten kom da fagnemnda for bokmål ble satt sammen uten Tor Guttu, Norges ledende leksikograf og ordbokredaktør.»

Eksterne lenker
---------------

* (en) Tor Guttu på Internet Movie Database Rediger på Wikidata
* (en) Tor Guttu – Speedskatingbase.eu Rediger på Wikidata

* (en) Tor Guttu – SpeedSkatingNews.info Rediger på Wikidata

* (en) Tor Guttu – SpeedSkatingStats.com Rediger på Wikidata

* (en) Tor Guttu – TheSports.org Rediger på Wikidata
* 

* (no) Publikasjoner av Tor Guttu i BIBSYS
* 

* (no) Publikasjoner av Tor Guttu i forskningsdokumentasjonssystemet CRIStin

|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** ISNI **·** BNF **·** BNF (data) **·** SUDOC **·** NKC **·** CRIStin
 |
**Anne-May Nilsen** (født 4. juli 1939) er en norsk skuespiller, instruktør og forfatter. Hun grunnla Det Åpne Teater i 1983. 

Nilsen debuterte som 15-åring i 1954 med tittelrollen i filmen *Cecilia* i regi av Solvejg Eriksen.

Hun studerte skuespillerteknikk med Lee Strasberg ved Actors Studio i New York. Nilsen hadde flere engasjementer som skuespiller og instruktør i New York og Tucson, Arizona i årene 1957–1972. Etter at hun flyttet til Norge i 1973 har hun vært engasjert som skuespiller, scenetekstforfatter og instruktør ved Sogn og Fjordane Teater 1980-1984, spilt i diverse radio- og TV-produksjoner for NRK, og har hatt kostymeansvar blant annet i to av Mefisto Films filmer. 

I 1981 tok hun initiativ sammen med andre frilansskuespillere til *Solteateret*, frilansernes sommerspill på Nationaltheatrets Amfiscene.

Nilsen var teatersjef (kunstnerisk og daglig leder) for Det Åpne Teater fra 1983 til 1999. 
I 2009 utgav hun sin selvbiografi på Kolofon forlag: *Å ri en tiger – en selvbiografisk teaterhistorie fra USA til Det Åpne Teater*. 

Nilsen var prosjekt- og produksjonsleder for sangspelet *Beltespenna* skrevet av Truuk Doyer, produsert av Beltespenna Spel-forening. (Urpremiere Gyland, Vest-Agder, 2013).

Utmerkelser
-----------

Hun har mottatt en rekke priser for sitt arbeid.

* 1988: Oslo kommunes kunstnerpris, for fremragende innsats til gavn for Oslo by
* 1991: Dramatikerforbundets Vandrepokal
* 1993: Fritt Ords Honnør
* 1998: Dramatikerforbundets Vandrepokal, til odel og eie.

Eksterne lenker
---------------

* (en) Anne-May Nilsen på Internet Movie Database Rediger på Wikidata

* (no) Anne-May Nilsen hos Nationaltheatret Rediger på Wikidata

* (no) Anne-May Nilsen hos Sceneweb Rediger på Wikidata

|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN
 |
***Peppa Gris*** (originalnavn: *Peppa Pig*) er en britisk flash-animert førskoleserie fra 2004, produsert av Astley Baker Davies Limited. Serien har blitt sendt på Nick Jr, NRK og NRK Super Norge.

Serien ble vist i 180 land i 2010. New Forest i Hampshire har en fornøyelsespark med Peppa Gris som-tema. Showets popularitet har også gitt omfattende produksjon av varer, fra leker, barnebøker, klær, hjemmeinnredning og mer, og har blitt laget av blant andre Lego og Fisher. Peppa Pig-merket ble solgt til Hasbro i 2019 for 3,8 milliarder dollar.

Hver episode var omtrent fem minutter lang. Showet dreier seg om Peppa, en antropomorf gris, og hennes familie og venner. Hver av vennene hennes er av forskjellige dyrearter. Peppas venner er på hennes egen alder, og Peppas yngre bror Georges venner er på hans alder. Episodene har en tendens til å inneholde hverdagslige aktiviteter som å leke sammen, svømme, besøke besteforeldre eller søskenbarn, gå på lekeplass eller bruke sykkel.

Er også en kserr?😡😡😡 Karakterene bruker klær, bor i hus og kan kjøre bil, akkurat som mennesker. Men de viser fremdeles enkelte kjennetegn som den dyreartene de var basert på. Peppa og hennes familie snakker engelsk, men grynter også når de snakker. Kanin-familien viser også stor glede for gulrøtter. Kanin og muldvarp-familiene var også de eneste familiene som ikke bodde i menneskelige hus, ettersom de holder til i forskjellige huler i et høydedrag, selv om disse hulene har vinduer, og var innredet på samme måte som de andre familiene i skogen.

Karakterene kan også uttrykke forskjellige følelser som tristhet, glede, irritasjon, eller forvirring. Peppa Gris og hennes familie brukte ikke sikkerhetsbelter i kjøretøyene i de to første sesongene av serien. Etter å ha mottatt en rekke klager, kunngjorde produksjonen av serien at all fremtidig animasjon skal omfatte bilbelte på alle karakterene. Lignende endringer ble også gjort med karakterer som sykler, og begynte å bruke sykkelhjelm.

Referanser
----------

1. 1 2   (på de) *fernsehserien.de*, Wikidata Q54871129,
2. ↑  «ABD adds seatbelts to Peppa Pig episodes | Licensing Industry | News by Licensing.biz». *web.archive.org*. 30. september 2012. Arkivert fra originalen 30. september 2012. Besøkt 19. juli 2021.

Eksterne lenker
---------------

* Offisielt nettsted Rediger på Wikidata

* Offisielt nettsted Rediger på Wikidata

* (en) Peppa Pig – kategori av bilder, video eller lyd på Commons Rediger på Wikidata
* (en) *Peppa Gris* på Internet Movie Database Rediger på Wikidata

* (no) *Peppa Gris* på NRK TV Rediger på Wikidata

* (en) *Peppa Gris* på The Movie Database – TV Rediger på Wikidata

|  |  |
| --- | --- |
| Oppslagsverk/autoritetsdata | MusicBrainz
 |
Denne artikkelen omhandler diplomaten.  For forfatteren, se Bjørn Olaf Johannessen.

**Bjørn Johannessen** (født 17. april 1944 i Laksevåg, Bergen) er en norsk diplomat som blant annet var ambassadør i Afghanistan og Malawi.

Utdannelse
----------

Johannessen er magister i statsvitenskap fra Universitetet i Oslo med internasjonal politikk som hovedeksamen og med politisk historie, sosialøkonomi og statsvitenskap som deleksamener. Han innehadde sentrale vern i flere frivillige organisasjoner/ solidaritetsorganisasjoner i studietiden og senere, herunder Studentenes og Akademikernes Internasjonale Hjelpefond(SAIH), hvor han var ansatt som sekretær i 1969 og valgt formann i 1970-74. Våren 1966 var han formann i Student-venstrelaget i Oslo. Han var politisk nestformann i Norges Unge Venstre 1968-70.

Diplomat
--------

I 1972 ble han lektor/førsteamanuensis ved Norsk Journalisthøgskole (norsk og internasjonal politikk), fra 1975 var han konsulent ved Norads Fredskorpskontor. Så ble han førstekonsulent ved internasjonalt kontor i Miljøverndepartementet i 1977, deretter kontorsjef og leder for Norads kontor for private organisasjoner (Privorg) fra 1979. Han var medlem av kommunestyret i Nittedal (for Ap) 1979-1987. I 1981 fikk han permisjon fra stillingen i Norad, da han fra å være nestleder i styret for lokalavisen *Varingen* i Nittedal ble redaktør for avisen. 

Fra 1986 hadde Bjørn Johannessen tjeneste utenlands. Først var han chargé d'affaires, Norads stedlige representant og leder for Norges ambassade i Dhaka, Bangladesh fra april 1986 og fram til februar 1989. Deretter var han sekretær for bistandsminister Kirsti Kolle Grøndahl 1989-90 før han ble underdirektør i Norads avdeling for Asia og Latin-Amerika. Fra juni 1999 var han ministerråd ved Norges ambassade i Islamabad, Pakistan fram til årsskiftet 2001/02, da han ble knyttet til Norges nyåpnete ambassade i Kabul, Afghanistan. Fra februar 2002 og fram til november 2004 ledet han ambassaden. 

Ved retur til Oslo var Johannessen knyttet til UDs Seksjon for humanitære spørsmål som seniorrådgiver og med særlig fokus på departementets arbeid med forebygging av naturkatastrofer. Høsten 2007 ble han utnevnt som ambassadør i Lilongwe, Malawi. Han ledet ambassaden fram til medio november 2010.

Bibliografi
-----------

Bjørn Johannessen har gjennom mange år vært foredragsholder, leksikograf og skribent/publisist. 

«De politiske ungdomsorganisasjonene» (Gyldendal, 1971) 

Sammen med Kjell G. Rosland :
* «Kampen om Tyskland» (Pax forlag, 1972).

Sammen med Dag Leraand :
* «BistandsABC» (Norad, 1992)
* «Bistands-leksikon» (Gazette Bok, 1997).

Gjennom mange år har han vært bidragsyter til Aschehoug Forlag og Kunnskapsforlaget. Siden 2011 har Bjørn Johannssen vært fagmedarbeider i Store norske leksikon (SNL).

Heder
-----

Er siden august 2009 Ridder av første klasse i Den Kongelige Norske Fortjenstorden.

Referanser
----------

1. ↑   Store norske leksikon, Store norske leksikon-ID Bjørn\_Johannessen[Hentet fra Wikidata]
2. ↑  Fagmedarbeider i SNL

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** LCCN
 |